**Výzva na predloženie cenovej ponuky**

pre zákazky realizované v zmysle zákona č. 343/2015 Z. z. o verejnom

obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | **Ing. Martin Balko** |  |  |
| e-mail | martin.balko@konsolidacna.sk | **Tel:** 02/57 289 257+421 905 708 053 |

1. **Predmet zákazky**

Predmetom zákazky je:

* 1. poskytovanie pravidelnej profylaktickej prehliadky/údržby funkčnosti batériového zdroja nepretržitého napájania (ďalej aj „UPS“) UPS AEG Protect 3.33 – 20 kVA na obdobie 24 mesiacov v zmysle technickej špecifikácie (2 x ročne) pre Slovenskú konsolidačnú, a.s. (ďalej aj „verejný obstarávateľ“ alebo „SK, a.s.“),
	2. dodanie a výmena ventilátorov v UPS Protect 3.33 20kVA (2 ks ventilátorov), ktoré sú po plánovanej životnosti vrátane ich následného servisu a údržby na obdobie 24 mesiacov,
	3. premiestnenie UPS Protect 3.33 20kVA z 3. poschodia do suterénu v budove SK, a.s. a úpravu systému zaisteného napájania.
1. **Popis existujúceho stavu**

V budove SK, a.s. sú zapojené dve zariadenia nepretržitého napájania UPS s výkonom 80 kVA a 20 kVA. V prípade výpadku elektrickej energie sú používateľské dáta (PC a notebooky) chránené cca 30-35 minút a servery + 30 minút. UPS s výkonom 80 kVA bola zakúpená v roku 2014 a zabezpečuje zálohovanie všetkých komponentov siete po dobu 35 minút. Od roku 2010 je v prevádzke UPS AEG Protect 3.33 s výkonom 20 kVA a batériami na čas zálohovania centrálnej výpočtovej techniky 30 minút. Zariadenia UPS sú vybavené doplnkovým príslušenstvom, ktoré zabezpečuje monitorovanie prevádzky zariadení a informovanosť obslužného personálu o výpadku napájania elektrickou energiou a hlásenia poruchy zariadenia prostredníctvom SMS správ.

UPS AEG Protect 8.33 80 kVA je umiestnená v suteréne budovy a UPS AEG Protect 3.33 s výkonom 20 kVA je umiestnená na 3. poschodí, v blízkosti serverovej infraštruktúry. V súčasnosti sú obe UPS zapojené „do série“ tzn. výstup UPS 80 kVA je pripojený na vstup UPS 20 kVA. V prípade výpadku verejnej siete sa prepne na batériovú prevádzku najprv 80 kVA UPS a až keď sa kapacita batérií pripojených k tejto UPS vyčerpá, prejde do batériovej prevádzky 20 kVA UPS.

1. **Technická špecifikácia**

**Prehľad predmetu zákazky**

|  |  |  |  |
| --- | --- | --- | --- |
| **Por. č.** | **Názov** | **Jednotka** | **Počet** |
| 3.1. | Profylaktické prehliadky funkčnosti UPS AEG typ Protect 3.33 – 20 kVA vrátane batérií ACEDIS ST800 (12V, 98 Ah), spolu 64 ks batérií na obdobie 24 mesiacov | ks | 1 |
| 3.2. | Dodanie a výmena ventilátorov v UPS Protect 3.33 20kVA | ks | 2 |
| 3.3. | Premiestnenie UPS Protect 3.33 20kVA z 3. poschodia do suterénu budovy SK, a.s. a úprava systému zaisteného napájania | ks | 1 |

* 1. *Poskytovanie pravidelnej profylaktickej prehliadky bude zahŕňať nasledovné služby:*
		1. Dvakrát ročne poskytnutie profylaktickej údržby batériového zdroja, minimálne v rozsahu:
	2. Vizuálna kontrola záložného zdroja elektronických dosiek, kabeláže, ventilátorov, znečistenia ventilačných otvorov, batérií,
	3. Kontrola základných funkcií záložného zdroja:
		1. Zapnutie a vypnutie,
		2. Normálne prevádzkové parametre (sieť prítomná),
		3. Režim zálohovania (simulácia výpadku siete, prechod do sieťového režimu),
		4. Dobíjanie batérií (korektné ukončenie),
		5. Manuálny By-Pass (ak je to možné),
		6. Testovanie komunikácie
	4. Odstránenie prachu, výmena prachových filtrov,
	5. Kontrola mechanickej funkčnosti ventilátorov,
	6. Kontrola dotiahnutia svoriek elektrických svorkovníc a el. spojov,
		1. Jedenkrát ročne realizovať kapacitný test batérií,
		2. Čistenie batériového zdroja a nastavenie parametrov určených výrobcom,
		3. Vyhotovenie záznamu z vykonanej profylaktickej kontroly s uvedením zistených a odstránených závad, odporučenia pre ďalšie prevádzkovanie UPS. Ukončenie profylaktickej prehliadky potvrdí objednávateľ podpisom protokolu/súpis vykonaných prác. Deň potvrdenia súpisu/protokolu sa považuje za deň protokolárneho prevzatia prác objednávateľom.
		4. Komplexný pozáručný servis UPS je požadovaný v rozsahu:
1. Zabezpečenie hot-line služby 24 hodín denne, 7 dní v týždni, celoročný monitoring predmetu zákazky v dohľadovom centre,
2. Reakčná odozva na poskytnutie servisného zásahu do 12 hodín od nahlásenia poruchy,
3. Odstránenie problému/poruchy do 48 hodín od nahlásenia požiadavky elektronickou formou – emailom, pričom za odstránenie poruchy sa bude považovať aj zabezpečenie zálohovaného napájania prevádzkovej záťaže iným porovnateľným technickým riešením
4. Súčasťou služieb spojených s profylaktickou údržbou batériového zdroja sú služby spojené s opravou všetkých funkčných porúch vzniknutých pri riadnom užívaní UPS, výmena náhradných dielov pre riadnu prevádzku UPS, vrátane batérií, pričom náklady dodávateľa spojené s dopravou (dopravné náklady) sú zahrnuté v cene. Potrebný materiál bude obstaraný na základe odporučenia dodávateľa služieb formou samostatnej objednávky, zmluvy. Cena za takto objednaný materiál nie je zohľadnená v cene služieb.
	1. *Dodanie a výmena ventilátorov bude zahŕňať nasledovné:*
		1. Demontáž pôvodných 2 ks ventilátorov a dodávku a montáž nových 2 ks ventilátorov.

|  |
| --- |
| **Ventilátor EBMpapst typ W2S130-AA03-01** |
| **Popis** | **Hodnota / parameter** |
| Napätie | 230Vac |
| Frekvencia | 50/60Hz |
| Výkon | 45/39W |
| Max. teplota okolia | 70°C |
| Ochrana | tepelná |
| Rozmery | 150 x 55 mm |
| Materiál - korpus | hliník |
| Materiál - listy | oceľ |
| Dĺžka káblov | 330 mm |

* 1. *Premiestnenie UPS Protect 3.33 20kVA z 3. poschodia do suterénu budovy SK, a.s. a úprava systému zaisteného napájania predmetu bude zahŕňať nasledovné:*
		1. Odpojenie, demontáž a presun UPS, doplnenie ističa a úprava rozvádzača R.UPS, doplnenie poistkových odpínačov do baterkovej skrine, pripojenie UPS a batérií, oživenie, prepojenie signalizácie vrátnica, prepojenie a oživenie GSM modulu, prepojenie SNMP dátovej komunikácie
		2. Materiál: Istič 40A/3P, 2x Poistkový odpínač 3P/250A, 4x poistka 63A, vstupno-výstupné, batériové a signalizačné káble, pomocný materiál
		3. Doprava
1. **Osobitné podmienky plnenia:**

Verejný obstarávateľ požaduje najmä:

* 1. dodávku, vynesenia na príslušné poschodie, demontáže a montáže na mieste plnenia,
	2. montáž vrátane ekologickej likvidácie odpadu,
	3. ekologickej likvidácia pôvodných ventilátorov a ostatného odpadu,
	4. dodanie a výmenu ventilátorov do 14 pracovných dní od účinnosti Servisno - dodávateľskej zmluvy na pozáručný servis, údržbu batériových zdrojov nepretržitého napájania UPS, dodávku ventilátorov a presun UPS, ktorej návrh je uvedený v Prílohe č. 2 tejto Výzvy,
	5. premiestnenie UPS Protect 3.33 20kVA z 3. poschodia do suterénu budovy SK, a.s. a úpravu systému zaisteného napájania do 14 pracovných dní od účinnosti Servisno - dodávateľskej zmluvy na pozáručný servis, údržbu batériových zdrojov nepretržitého napájania UPS, dodávku ventilátorov a presun UPS, ktorej návrh je uvedený v Prílohe č. 2 tejto Výzvy,
	6. všetky použité materiály a technické zariadenia musia byť nové, nepoužité, platne certifikované, resp. musia byť v súlade s príslušnými právnymi predpismi upravujúcimi certifikáciu a preukazovanie zhody výrobkov,
	7. úspešný uchádzač predloží zoznam všetkých zamestnancov, ktorí budú vykonávať výmenu ventilátorov a to najneskôr v deň zahájenia prác,
	8. úspešný uchádzač zodpovedá v plnom rozsahu za spôsobenú škodu, ktorej následky je povinný odstrániť na vlastné náklady,
	9. nedodržanie uvedených osobitných požiadaviek na plnenie bude verejný obstarávateľ považovať za závažné porušenie zmluvných podmienok.
1. **Obsah ponuky:**

V nadväznosti na uvedené si Vás verejný obstarávateľ. dovoľuje požiadať o predloženie ponuky na celý predmet zákazky opísaný v bodoch 1. až 4. tejto Výzvy. Pred predložením ponuky je možné dohodnúť si obhliadku priestorov UPS u kontaktnej osoby Ing. Martina Balka, tel. +421 905 708 053, e-mail: martin.balko@konsolidacna.sk. V prípade, že sa záujemca nezúčastní obhliadky miesta uskutočnenia predmetu zákazky, bude verejný obstarávateľ považovať jeho neúčasť za skutočnosť, že porozumel súťažným podkladom.

***Ponuka musí obsahovať:***

* 1. Základné identifikačné údaje uchádzača v zmysle **Prílohy č. 1.**
	2. Cenovú ponuku predloženú v zmysle **Prílohy č. 1.**
	3. Uchádzač predloží kópiu (sken) oprávnenia na montáž, opravy a údržbu vyhradených technických zariadení podľa zákona č. 124/2006 Z.z. o bezpečnosti a ochrane zdravia pri práci a o zmene a doplnení zákonov.
	4. Uchádzač predloží kópie (skeny) oprávnení zamestnancov pre odbornú spôsobilosť osôb na činnosť podľa vyhlášky MPaSV SR č. 50/2009. Aspoň 1 zamestnanec musí disponovať osvedčením podľa § 23 vyhlášky č. 508/2009 pre elektrotechnika na riadenie činností alebo na riadenie prevádzky vykonávaných na technickom elektrickom zariadení, ostatní zamestnanci minimálne osvedčenia podľa § 22 vyhlášky č. 508/2009 Z.z. – samostatný elektrotechnik.
	5. Uchádzač predloží kópiu (sken) platného potvrdenie o poistení zodpovednosti za škodu najmenej na 30 000 eur.
	6. Uchádzač predloží kópiu (sken) Potvrdenia o servisnom partnerstve od autorizovaného zastúpenia výrobcu UPS zariadení na Slovensku, nie staršie ako 2 roky.
	7. Uchádzač predloží certifikáty (skeny) aspoň 2 zamestnancov vyškolených na daný typ UPS u výrobcu.
	8. Uchádzač potvrdí, že disponuje servisným software s platnou licenciou a náhradnými dielmi pre dané UPS formou Čestného prehlásenia (sken), ktoré musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene.
1. **Miesto dodania predmetu zákazky:**

Cintorínska 21, 811 08 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena v eur s DPH v zmysle **Prílohy č. 1.** za celý predmet zákazky opísaný v bodoch 1. až 4. tejto Výzvy.

1. **Zmluvné podmienky:**

Po vyhodnotení ponúk uchádzačov bude s úspešným uchádzačom uzatvorená Servisno - dodávateľská zmluva na pozáručný servis, údržbu batériových zdrojov nepretržitého napájania UPS, dodávku ventilátorov a presun UPS, ktorej návrh je uvedený v **Prílohe č. 2** tejto Výzvy.

Verejný obstarávateľ neuzavrie zmluvu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

1. **Lehota na predkladanie ponúk:**

**10.3.2023**

1. **Forma a spôsob predloženia ponúk:**

Ponuky verejný obstarávateľ žiada doručiť mailom na adresu:

obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Príloha č. 1. Cenová ponuka

Príloha č. 2. návrh Servisno - dodávateľskej zmluvy na pozáručný servis, údržbu batériového zdroja nepretržitého napájania UPS, dodávku ventilátorov a presun UPS